Зеренді ауданы Балалар Шығармашылық Үйі

Ақадыр орта мектебі филиалы

**«Болашақ» ПС, «КТК» үйірмесінің жылдық есебі**

**Қосымша білім беру мұғалімі:**

**Нұршәріп С.**

2016-2017 о.ж.

2016-2017 о ж «Болашақ» ПС 15 оқушы, «КВН» үйірмесінде 15 оқушы аяқтады. Үйірме жұмысын бойынша тақырыбым «Қосымша білім беру саласы бойынша оқушылардың шығармашылық қабілетін дамыту».

*Технологиям:* Ойын арқылы оқыту технологиясы.

*Проблемам:* Сабақта ойын элементтерін қолдана отырып, оқушылардың араторлық қабілеті мен сөздік қорын молайту және шешендік өнерді оқушы бойына сіңіру.

Оқушылардың шығармышылық қабілетін дамытудағы алға қойған *мақсатым:*

Кез-келген оқушыны талантты, ынталы, креативті болуға шақыру және оларды дамыту.

*Міндеттерім:*

* оқушылар мен басқа да жастардың қоғамдық бірлестіктері арасындағы ынтымақтастық байланысты арттыру.
* қызықты және жан-жақты оқушы өмірін қалыптастыру.
* оқушылардың ойлары мен ынталарын жүзеге асыруға қолдау көрсету.
* күнделікті өмірде қолдануға болатын тәжірибелік дағдылар мен іскерлікті дамыту.

Оқушылардың күнделікті сабақтан кейінгі бос уақытын тиімді пайдалану өте маңызды. Осы мақсатта қосымша білім беру арқылы оқушыларды жан-жақтылыққа, шығармашылық мен татулыққа бейімдеуді мақсат етіп жұмыс атқаратын қосымша білім беру ерекше орын алары сөзсіз. Жер бетіндегі әлемнің ең жоғарғы ақыл иесі –адам. «Адамзат дене және жан аталатын екі бөлімнен тұрады, тәрбие дегеніміз сол жан иесінің дұрыс өсуіне көмек көрсету деген сөз». Сол тәрбиенің аса маңызды құрамы-өнер. Ал «Болашақ» пікір –сайыс үйірмесі толеранттылықты арттырушы, шешендік өнер мен оқушы жастардың көшбасшылық қасиеттерін дамытуын жүзеге асыратын үйірме болып табылады. Бұл үйірмеде шешендік өнердің қыр-сыры толық зерттеледі және халқымыздың шешендік өнерінің бір ғана қырын ала отырып, шешендік өнердің оқушылар санасына сіңіру үшін жұмыстар атқарылады. Атадан балаға жалғасып келе жатқан шешендік өнерді өткен ғасырда жоғалтып ала жаздап, егеменді ел болғалы өз мәдениетімізді, салт-дәстүрімізді, рухани сән-салтанатымызды, ырым-наным, әдет-ғұрып, тұрмыс-тіршілік болмысымызды қайта жандандырып, қазақ тілі, өнері кайтадан ел арасына, білім ордасына бірте-бірте тамаша үлгілерімен еніп, оқушыларға жан-жақты білім мен тәрбие беруге, жаңаша еңбек етуге талпындырып отыр. Әрине бұл халықтық педагогика негізі болып табылады. Қайта жаңғырып, жастар тәрбиесіне арқау болып отырған халықтық педагогика – бұл кезде педагогтар қауымына ғана емес, бүкіл қауымға ортақ әлеуметтік қозғалыс. Халықтық педагогика кешегі ойшылдар мен сал-серілерден, шешен-билерден, ақын-жыраулардан мирас болып қалған құнды тәрбие құралы. Ұлттық педагогика жаңалық емес, ол ежелден халықпен бірге өмір сүріп келе жатқан тәлім-тәрбие мектебі. Оқушыны еңбек сүйгіштікке, әсемдікке талпындырып, халқының тарихын біліп, мәдени мұрасын қадірлеп, дәстүрін жалғастыра білуге баулиды. Оның үстіне шешендік өнер өзінің тарихы терең, мазмұны сан қилы ерекшеліктерімен болашақ жастарға рухани, эстетикалык, эмоционалдык, интеллектуалдық тұрғыда әсер етіп, олардың тұлғалық және сапалық қасиеттерін дамыта түсері сөзсіз. Оқушыларға тәрбиелік мәні бар халықтық мұралар аз емес. Қазақ халқының сөз өнерін бұрынғысымен бүгінгісін салыстыра отырып, ұлттық өнерді сүюге, бүгінгі шәкірттерді ертеңгі еңбекқор, жан-жақты жетілген азамат етіп тәрбиелейді, оқушылардың бойында еліне, жеріне, шешендік өнереге деген сүйіспеншілігін, пәнді оқып үйренуге деген ынтасын, құштарлығын арттыру, шешендік өнердің жас жеткіншектердің санасына жеткізудің кұралы. Осыған қарап қосымша білім беру әрбір оқушы үшін қажет деп ойлаймын.

Жұмыстар төрт бөлімнен тұрады:

1.Шығармашылық жұмыстар

2. Ашық сабақтар

3. Сыныптан тыс жұмыстар

4. Педагогикалық қызмет нәтижесі және жетістіктер.

**Менің кәсіби мамандықтағы табыстарым мен жетістіктерім**

1. 2016 жылы II аудандық оқушылар арасындағы пікір-сайыста Жанибек Д., Силам А., Бағдат Е. 2 орын;
2. 2016 жылы КТК сайысында «Серілер» тобы 2 орын;
3. 2016 жылы аудандық ғылыми зерттеу жоба сайысында Силам М.Б. 1 орын.
4. 2016 жылы облыстық ғылыми зерттеу жоба сайысында Силам М.Б. 3 орын.
5. 2017 жылы «Ақмола жұлдыздары» көркемөнерпаздар байқауында жоғарғы орындаушылық шеберлік үшін мақтау қағазымен «Ақадыр» вокалдық тобы марапатталды.
6. 2017 жылы I аудандық «Бала би» шешендік өнер сайысында «Сөз мәйегі» тобы 2 орын.
7. 2017 жылы аудандық «Жарқын болашақ» қазақ тілі олимпиадасында «Жас ғалымдар» номинациясынан Силам М.Б. 1 орын;
8. 2017 жылы облыстық «Жарқын болашақ» қазақ тілі олимпиадасында «Жас ғалымдар» номинациясынан Силам М.Б. 2 орын;
9. 2017 жылы Республикалық Интелектуалды білім порталы сайысында эссе номинациясынан Парат Ақбөпе 2 орын;
10. 2017 жылы Республикалық Интелектуалды білім порталы сайысында эссе номинациясынан Силам Мерей Базарбекқызы 3 орын;
11. 2017 жылы Республикалық Интелектуалды білім порталы сайысында эссе номинациясынан Талғат аян 3 орын;
12. 2017 жылы Республикалық Интелектуалды білім порталы сайысында авторлық өлең номинациясынан Талант Айткелді 2 орын;
13. 2017 жылы «Ақмола жұлдыздары» көркемөнерпаздар байқауында үздік өнері үшін мақтау қағазымен марапатталдым.
14. 2017 жылы Ақмола облысының білім үздіктері қатарына еніп, Ақмола облысы білім басқармасының басшысы Ізбасарова Б.С. арнайы сыйлығына ие болдым.

Менің түлектерімнің нәтижесі:

1. Келес Бақытгүл Ш.Уәлиханов атындағы университетінің пікір-сайыс клубының мүшесі, студенттер арсындағы пікір-сайыс жеңімпазы.
2. Бақытбек Лаура Ш.Уәлиханов атындағы университетінің пікір-сайыс клубының мүшесі, студенттер арсындағы пікір-сайыс жеңімпазы.

Сыныптан тыс жұмыстар:

* Оқушылар арсында I аймақтық КТК сайысын ұйымдастырдым. Сайыс қызықты өтті. Алға қойылған жоспар жүзеге асты.
* Оқушылар арасында I , II аудандық пікір-сайыс өткіздім. Алғашқы сайысқа 21 топ қатысып, сайыс жоғары деңгейде өтті.
* Пікір-сайыстан достық кездесу ұйымдастырдым. Сайыс тартысты өтті.
* Оқушылар арасында I аудандық «Бала би» шешендік-өнер сайысын ұйымдастырдым. Сайысқа қазақ тілі мен әдебиеті пәні мұғалімдері қызығушылық танытып, ат салысты.

«Бір сарында және бір бағытта ұзақ жүргізілген іс-әрекет бала өміріне шексіз зиянын тигізеді. Сондықтан да оқыту барысында әр түрлі оқыту әдістері мен формаларын алмастыра отырып қолдану керек» деген педагог К.Д.Ушинскийдің қағидасын басшылыққа ала отырып, жаңа әдіс тәсілдерді қолданып өскелең ұрпақты сапалы біліммен қаруландыруымыз қажет.